แรงซื้อหุ้นกลาง-เล็ก หนุน SET ปิดบวก 3.10 จุด
แรงซื้อหุ้นกลาง-เล็ก หนุน SET ปิดบวก 3.10 จุด โดยดัชนีปิดตลาดวันนี้ อยู่ที่ระดับ 1,690.87 จุด บวก 3.10 จุด หรือ 0.18% มูลค่าซื้อขาย 5.11 หมื่นลบ.
5 ต.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,690.87 จุด บวก 3.10 จุด หรือ 0.18% มูลค่าซื้อขาย 5.11 หมื่นลบ.
10 หุ้นดันดัชนีวันนี้

ตลาดหุ้นเอเชีย
ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน (CNS) เปิดเผยว่า ตลาดหุ้นไทยวันนี้แกว่งไซด์เวย์ออกด้านข้าง โดยหุ้นบิ๊กแคปมีการพักตัวบ้างหลังจากที่ได้ปรับตัวขึ้นไปเร็วในช่วงก่อนหน้านี้ที่ดัชนีฯ ขึ้นไปใกล้ระดับแนวต้านทางจิตวิทยาที่ 1,700 จุด ซึ่งทำให้เห็น Current Forward P/E เทรดสูงด้วย โดยปัจจุบันอยู่ที่กว่า 16 เท่า หากดัชนีฯขึ้นไประดับ 1,700 เท่า ก็จะมี Current Forward P/E เทรดราว 17 เท่า ดังนั้นช่วงนี้จะเห็นหุ้นขนาดกลาง-เล็กเข้ามาแทนที่
ส่วนตลาดหุ้นในภูมิภาคเอเชียวันนี้ส่วนใหญ่จะติดลบราว 0.4-0.6% โดยยังมีความกังวลเล็กๆ จากเงินดอลลาร์สหรัฐที่แข็งค่าในระยะสั้น เนื่องจากยังมีความกังวลเกี่ยวกับการปรับลดงบดุลของสหรัฐฯที่จะเริ่มในปลายเดือนนี้ ขณะที่ตลาดคาดว่าธนาคารกลางสหรัฐ (เฟด) จะปรับขึ้นอัตราดอกเบี้ยในเดือนธ.ค.นี้ด้วย
สำหรับแนวโน้มการลงทุนในวันพรุ่งนี้ (6 ต.ค.) นายกรภัทร กล่าวว่า ตลาดฯ คงจะแกว่งไซด์เวย์ในลักษณะพักฐานก่อน พร้อมให้แนวรับ 1,680-1,678 จุด ส่วนแนวต้าน 1,695-1,697 จุด
 